da en en en fr de da id da nb da da da da da da da da en en en
Andetholdet T 20 mestre – igen - Svanholm Cricketklub
Tirsdag d. 1. september 2020 kl. 07:23 af Henrik Pfaff
Ligesom sidste år blev andetholdet vindere af T 20, serie 2. Det skete efter en overbevisende sejr torsdag aften i Ishøj, hvor der var en førstegærdestand, der stoppede ved 71, mellem Hassan Rashid (27) og Musa Mahmood. Musa fortsatte sammen med Lucky Ali (31 not out) og nåede sit andet century for Svanholm i år med 101 på 60 bolde.
Han har i øvrigt i DCF-sammenhæng også scoret to, så det er ikke fremmed for ham, men det gør ikke denne anden års junior mindre sulten efter point.
Musa efter en flot innings på 101- Imponerende af den unge mand
I alt nåede vi 173 point for 1 gærde.
Ishøj bed pænt fra sig med 125/6. Der var to gærder for 16 til Asad Shah.
På grund af denne coronasæson, der startede sent med et sammenpresset program til følge, har andetholdet måtte spille mange af sine T 20-kampe som aftenkampe og det har været umuligt for adskillige af de ordinære spillere at deltage på grund af arbejde.
Det har givet mange muligheder til vores juniortrio Musa Mahmood, Lucky Ali og Abdullah Mahmood og de har grebet dem med kyshånd.
Vindere af T 20 serie 2 Svanholm II.
Stående fra venstre: Waqas Ali, Said Alam, Musa Mahmood, Lucky Ali, MatiMalik, Hassan Rashid, Husnan Khalid.Knælende: V. Prajapati (k), Abdullah Mahmood, Raja Khan (a) og Asad Shah